b'\n_START_ARTICLE_\nStraton Lampsakosest\n_START_PARAGRAPH_\nStraton Lampsakosest (vanakreeka keeles \xce\xa3\xcf\x84\xcf\x81\xce\xac\xcf\x84\xcf\x89\xce\xbd; u 335 eKr Lampsakos \xe2\x80\x93 u 269 eKr) oli vanakreeka filosoof, peripateetikute koolkonna liige, Lykeioni juhataja p\xc3\xa4rast Theophrastose surma._NEWLINE_Straton tegeles palju loodusteaduste uurimisega nii, et sai omale lisanime F\xc3\xbc\xc3\xbcsik (Physikos). Ta lisas loodusteaduslikke elemente ka Aristotelese ideedele, samas seadis ka Aristotelese v\xc3\xa4iteid kahtluse alla. (Straton vaatles vihmapiiskade kiirenevat langemist r\xc3\xa4\xc3\xa4stast ja polnud n\xc3\xb5us Aristotelese v\xc3\xa4idetava \xc3\xbchtlase liikumisega). Tema t\xc3\xa4iendused viisid selleni, et ta hakkas eitama aktiivse Jumala vajalikkust universumi loojana ja leidis, et universumi toimimiseks piisab loodusseadustest.'